
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 908 


4 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ύψος αποζημίωσης για μεταφορά οικοσκευής, όροι 
καταβολής και διαδικασία στους εκπ/κούς και διοι¬ 
κητικούς υπαλλήλους που αποσπώνται στο εξωτε¬ 


ρικό. 1 

Τροποποίηση της Φ1Α/86/7987/27.1.2003 κοινής 

υπουργικής απόφασης. 2 

Έγκριση του Οργανισμού Εσωτερικής Υπηρεσίας του 
Οργανισμού Αθλητικών Κέντρων και Άθλησης Δ. 

Καλαμπάκας Ν. Τ ρικάλων. 3 

Σύσταση ενιαίας επιχείρησης ύδρευσης - αποχέτευ¬ 
σης στο Δήμο Απ. Παύλου Ν. Ημαθίας, με την επω¬ 
νυμία "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΚΑΙ 

ΑΠΟΧΕΤΕΥΣΗΣ ΑΠ. ΠΑΥΛΟΥ" (Δ.Ε.Υ.Α.Α.Π.). 4 

Τροποποίηση της 19415/25.10.1991 απόφασης του 

Νομάρχη Φθιώτιδας. 5 

Τ ροποποίηση της 4856/8.10.2003 απόφασης του Προ¬ 
έδρου - Γεν. Διευθυντή του Α' Περιφερειακού Συ¬ 
στήματος Υγείας Κεντρικής Μακεδονίας. 6 


ΑΠΟΦΑΣΕΙ Σ 

Αοιθ. Φ270/64203/ΙΒ (1) 

Ύψος αποζημίωσης για μεταφορά οικοσκευής, όροι κα¬ 
ταβολής και διαδικασία στους εκπ/κούς και διοικητι¬ 
κούς υπαλλήλους που αποσπώνται στο εξωτερικό. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των Νόμων: 

α) 2413/96 (ΦΕΚ 124/Α/17.6.96) "Η Ελληνική Παιδεία στο 
Εξωτερικό, η Διαπολιτισμική Εκπ/ση και άλλες διατάξεις". 

β) 2685/99 (ΦΕΚ 35/Α/18.2.99) "Κάλυψη δαπανών μετα- 
κινουμένων υπαλλήλων εντός και εκτός Επικράτειας και 
άλλες διατάξεις." 

γ) 2362/95 (ΦΕΚ 247/Α/27.11.95) "Περί Δημοσίου Λογι¬ 
στικού ελέγχου των δαπανών του Κράτους και άλλες δια¬ 
τάξεις". 


δ) 3149/03 (ΦΕΚ. 141/Α/10.6.2003) "Εθνική Βιβλιοθήκη 
της Ελλάδας, Δημόσιες Βιβλιοθήκες και άλλες διατάξεις". 

2. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών για 
τη μεταβίβαση αρμοδιοτήτων στους Υφυπουργούς του 
Υπ. Οικονομικών. 

3. Το γεγονός ότι από τις διατάξεις της απόφασης αυ¬ 
τής δεν προκαλείται επιπλέον δαπάνη για το τρέχον και 
για το επόμενο οικονομικό έτος βάσει του αριθμού των 
υπηρετούντων εκπαιδευτικών και διοικητικών υπαλλήλων 
στις χώρες του εξωτερικού, αποφασίζουμε: 

Στους εκπαιδευτικούς και διοικητικούς υπαλλήλους 
που αποσπώνται στο εξωτερικό καταβάλλεται αποζημίω¬ 
ση για μεταφορά της οικοσκευής η οποία ανέρχεται σε 
ποσό ίσο με: 

I. Ένα μηνιαίο επιμίσθιο της χώρας απόσπασης για τους 
άγαμους ή τους έγγαμους που μετοικούν χωρίς την οικο¬ 
γένεια τους. 

II. Ενάμισι μηνιαίο επιμίσθιο της χώρας απόσπασης για 
τους έγγαμους που μετοικούν με τον/την σύζυγο. 

III. Δύο μηνιαία επιμίσθια της χώρας απόσπασης για 
τους έγγαμους με παιδιά, εφόσον μετοικούν με την οικο¬ 
γένεια τους. 

Διευκρινίζεται ότι, για το ύψος της εν λόγω αποζημίω¬ 
σης λαμβάνεται υπόψη το ποσό του επιμισθίου που ισχύ¬ 
ει κατά την ημερομηνία δημοσίευσης της παρούσας, για 
πρώτη μετάβαση καιτο ίδιο ποσό για οριστική επιστροφή. 
Το ύψος της αποζημίωσης μεταβάλλεται μόνο με τροπο¬ 
ποίηση της παρούσας και δεν επηρεάζεται από ενδεχό¬ 
μενες αυξήσεις του επιμισθίου. 

Α. ΟΡΟΙ ΚΑΙ ΠΡΟΫΠΟΘΕΣΕΙΣ 

1. Δικαιούχοι είναι οι εκπαιδευτικοί Πρωτοβάθμιας και 
Δευτεροβάθμιας εκπαίδευσης, διοικητικοί υπάλληλοι και 
συντονιστές εκπαίδευσης που αποσπώνται στο εξωτερι¬ 
κό σύμφωνα με τις ισχύουσες διατάξεις. 

2. Η αποζημίωση καταβάλλεται μία μόνο φορά, ανεξάρ¬ 
τητα από τον αριθμό των αποσπάσεών τους κατά τη διάρ¬ 
κεια της υπηρεσίας τους ή των χωρών απόσπασης και 
εφόσον η μετακίνηση θα διαρκέσει χρονικό διάστημα με¬ 
γαλύτερο από δώδεκα μήνες. Στην περίπτωση εγγάμων 
εκπαιδευτικών ή διοικητικών υπαλλήλων που αποσπώνται 
στο εξωτερικό, η αποζημίωση καταβάλλεται μόνο στον 
ένα εκ των δύο συζύγων. 

3. Η αποζημίωση δεν καταβάλλεται στις περιπτώσεις: 

α) Παράτασης απόσπασης. Στην περίπτωση αυτή η 
αποζημίωση καταβάλλεται με την οριστική επιστροφή. 

β) Διακοπής της απόσπασης κατά την διάρκεια οποιοσ¬ 
δήποτε από τα διδακτικά έτη που διαρκεί η απόσπαση, 
ύστερα από αίτηση του εκπαιδευτικού. 

γ) Απόσπασης μικρότερης διάρκειας από δώδεκα μή¬ 
νες. 

δ) Εφόσον έχει καταβληθεί στο παρελθόν στον ή στην 
σύζυγο υπάλληλο, εν ενεργεία ή συνταξιούχο του Δημο¬ 
σίου. 

Β. ΔΙΑΔΙΚΑΣΙΑ - ΔΙΚΑΙΟΛΟΓΗΤΙΚΑ 

Η αποζημίωση καταβάλλεται στο δικαιούχο με τακτικό 
ένταλμα πληρωμής που εκδίδεται στο όνομα του. Τα δι- 
καιολογητικά που απαιτούνται για την καταβολή της δα¬ 
πάνης καθορίζονται ως ακολούθως: 

1) Αίτηση εκπαιδευτικού. 

2) Αντίγραφο απόφασης απόσπασης στο εξωτερικό ή 
διακοπής ή λήξης της απόσπασης. 

3) Αντίγραφο πράξης ανάληψης υπηρεσίας, θεωρημέ¬ 
νο για την ακρίβεια του περιεχομένου του από την προϊ- 
σταμένη αρχή του εκπαιδευτικού, στο εξωτερικό προκει- 
μένου για μετάβαση ή στην Ελλάδα προκειμένου για ορι¬ 
στική επιστροφή. 

4) Υπεύθυνη δήλωση του άρθρου 8 του Ν. 1599/86 του 
εκπαιδευτικού από την οποία θα προκύπτει: 

ί) Ονοματεπώνυμο και επάγγελμα του συζύγου, προκει¬ 
μένου περί εγγάμων. 

ϋ) Εγκατάσταση της οικογένειας του μαζί του. 

III) Ότι στο παρελθόν δεν έχουν καταβληθεί έξοδα με¬ 
ταφοράς οικοσκευής από το Δημόσιο στον ίδιο ή στον / 
στην σύζυγο του. 

5) Εάν ο/η σύζυγος υπηρετεί σε άλλη Δημόσια υπηρε¬ 
σία επισυνάπτεται βεβαίωση από την Υπηρεσία του ότι 
δεντου έχουν καταβληθεί έξοδα μεταφοράς οικοσκευής. 

6) Πρωτότυπο ή επικυρωμένο πιστοποιητικό οικογενει¬ 
ακής κατάστασης πρόσφατης έκδοσης. 

7) Κατάσταση δαπάνης. 

Γ. ΚΡΑΤΗΣΕΙΣ 

Η αποζημίωση δεν υπόκειται σε καμία κράτηση. 

Η απόφαση αυτή που ισχύει από τη δημοσίευση του Ν. 
3149/2003 να δημοσιευθεί στην Εφημερίδα της Κυβερνή- 
σεως. 

Αθήνα, 30 Ιουνίου 2003 

οι ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αοιθ. Φ1Α/644/64582ΙΒ (2) 

Τροποποίηση της Φ1Α/86/7987/27.1.2003 κοινής 
υπουργικής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 2362/1995 "Κώδικα Δημοσίου 
Λογιστικού". 

2. Τις διατάξεις του Ν. 2009/92 (ΦΕΚ18/Α/1992) "Εθνικό 
Σύστημα Επαγγελματικής Εκπ/σης και Κατάρτισης και 
άλλες διατάξεις". 


3. Τις διατάξεις του Ν. 1558/85 "Κυβέρνηση και Κυβερ¬ 
νητικά Όργανα". 

4. Την απόφαση μεαριθ. 1100383/1330/Α0006/31.10.01 Κοι¬ 
νή Απόφαση του Πρωθυπουργού και Υπουργού Οικονο¬ 
μικών για την μεταβίβαση αρμοδιοτήτων στους Υφυ¬ 
πουργούς του ΥΠΟΙΚ. 

5. Τον Τακτικό προϋπολογισμό του ΥΠΕΠΘ οικ. έτους 
2003. 

6. Την αριθμ. 2/25386Α/28.5.2003 απόφαση του Γ.Λ.Κ. 

7. Το γεγονός ότι με την παρούσα απόφαση προκαλεί- 
ται δαπάνη σε βάρος του κρατικού προϋπολογισμού 
ύψους 7.509.200,00 ευρώ. Για την ανωτέρω δαπάνη έχει 
εγγράφει πίστωση στον κρατικό προϋπολογισμό έτους 
2003 ΚΑΕ 2426 Φ. 19-110, αποφασίζουμε: 

Τροποποιούμε την Φ1Α/86/7987/27.1.2003 Κ.Υ.Α (ΦΕΚ 
121 /Β/03)και καθορίζουμε για το οικονομικό έτος 2003 
την επιχορήγηση του Οργανισμού Επαγγελματικής Εκ¬ 
παίδευσης και Κατάρτισης (Ο.Ε.Ε.Κ.), στο ποσό των επτά 
εκατομμυρίων πεντακοσίων εννέα χιλιάδων διακοσίων 
ευρώ (7.509.200,00 )ευρώ η οποία θα βαρύνει την πίστω¬ 
ση του τακτικού προϋπολογισμού του ΥΠΕΠΘ ΚΑΕ 2426 
του Φ. 19-110. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 2 Ιουλίου 2003 

οι ΥΠΟΥΡΓΟΙ 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

Αοιθυ. 5783 (3) 

Έγκριση του Οργανισμού Εσωτερικής Υπηρεσίας του 

Οργανισμού Αθλητικών Κέντρων και Άθλησης Δ. Κα¬ 
λαμπάκας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

Α. Τις διατάξεις: 

1. Του Ν. 2503/1997 "Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις". 

2. Του άρθρου 26Α του Δ.Κ.Κ. (Π.Δ. 410/1995) όπως 
προστέθηκε με τις διατάξεις του άρθρου 14 του Ν. 2880/ 
2001 (ΦΕΚ9/τ. Α730.1.2001) "Πρόγραμμα Πολιτεία για τη 
μεταρρύθμιση και τον εκσυγχρονισμό της Δημόσιας Διοί¬ 
κησης και άλλες διατάξεις". 

3. Του άρθρου 203 του Δ.Κ.Κ. (Π.Δ. 410/1995) 

4. Του άρθρου 12 του Ν. 1188/1981 όπως αυτό αντικα- 
ταστάθηκε με τις όμοιες της παρ. 5 του άρθρου 8 του Ν. 
2307/1995. 

5. Του Ν. 2190/1994 όπως ισχύει με τις τροποποιήσεις 
του. 

6. Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

7. Τις διατάξεις του Ν. 2725/1999 (ΦΕΚ Α/121/1999) 
"Ερασιτεχνικός και Επαγγελματικός Αθλητισμός και άλ¬ 
λες διατάξεις". 

8. Των Π. Δ/των 50/2001 (ΦΕΚ 39/Α'/15.3.2001), 37Α/ 
1987 (ΦΕΚ 11/Α71987) και 22/1990 (ΦΕΚ 7/Α71990) όπως 
ισχύουν. 

Β. Την αριθμ. 12407/3.8.2001 συστατική πράξη του 
Αθλητικού Οργανισμού Δήμου Καλαμπάκας. 

Γ. Την αριθμ. 2/2002 απόφαση του Διοικητικού Συμβου¬ 
λίου του Αθλητικού Οργανισμού Δήμου Καλαμπάκας με 
την οποία καταρτίστηκε και ψηφίστηκε ο Οργανισμός 
Εσωτερικής Υπηρεσίας αυτού. 

Δ. Την αριθμ. 32/2002 απόφαση του Δημοτικού Συμ¬ 
βουλίου Καλαμπάκας με την οποία εκφράζεται η σύμφω¬ 
νη γνώμη επί της ανωτέρω αποφάσεως του Διοικητικού 
Συμβουλίου. 

Ε. Την αριθμ .34/2003 θετική γνωμοδότηση του Υπηρε¬ 
σιακού 

Συμβουλίου Προσωπικού ΟΤΑ Ν. Τρικάλων. 

ΣΤ. Την αριθμ. 2106/10.5.2001 (ΦΕΚ 579/ τ.ΒΊ 
21.5.2001) απόφαση του Γενικού Γραμματέα Περιφέρει¬ 
ας Θεσσαλίας για εξουσιοδότηση υπογραφής στο Δ/ντή 
της Υπηρεσίας μας με εντολή Γ.Γ.Π.Θ., αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Αθλητικού Οργανισμού Δήμου Καλαμπάκας, όπως αυτός 
καταρτίστηκε και ψηφίστηκε με τις αναφερόμενες απο¬ 
φάσεις ως κατωτέρω: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

Οι Υπηρεσίες του Αθλητικού Οργανισμού λειτουργούν 
σε επίπεδο 

Διεύθυνσης με τα εξής τμήματα: 

1. Διοικητικών και Οικονομικών Υπηρεσιών 

2. Συντήρησης και κατασκευής Αθλητικών Εγκαταστά¬ 
σεων . 

3. Αθλητικών και Πολιτιστικών Δραστηριοτήτων 

Άρθρο 2 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ - 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέχω- 
ση με προσωπικό του τμήματός του και για την απόδοση 
των προγραμμάτων αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού Λειτουργίας του Οργανισμού. 

4. Έχει την ευθύνη για την ομαλή λειτουργία, τάξη και 
καθαριότητα του Οργανισμού σε θέματα συντήρησης - 
καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Διοικητικό Συμβούλιο με απόφαση του . 

6. Μετά από συνεννόηση με τις αρμόδιες υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας Προπονήσεως Αθλητικών Σωματείων. 

8. Σε συνεννόηση με το συντηρητή χλοοτάπητα καθορί¬ 
ζει τις προπονήσεις του ποδοσφαιρικού τμήματος. 

9. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για την διεξαγωγή Αθλητι¬ 
κών και Πολιτιστικών Εκδηλώσεων. 

10. Ενημερώνει τη Διοίκηση για τις ελλείψεις διαφόρων 
αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις αθλητικές εγκαταστά¬ 
σεις που περιβάλλουν τους χώρους άθλησης. 


12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σ' ανάλογο νοσοκομείο όσων έχουν 
ανάγκη καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Διοικητικό Συμβούλιο άλατα θέματα 
και μετέχει στις συνεδριάσεις χωρίς ψήφο. 

Άρθρο 3 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργα¬ 
ζομένους του Οργανισμού. 

2. Τηρεί ενημερωμένους μ' όλα τα απαραίτητα στοιχεία 
τους υπηρεσιακούς ατομικούς φακέλους των εργαζομέ¬ 
νων. 

3. Χορηγεί ύστερα από αίτηση πιστοποιητικά σε άτομα 
που έχουν σχέση με τον Οργανισμό. 

4. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία με 
τους προϊσταμένους των άλλων τμημάτων ή γραφείων. 

5. Ευθύνεται για την έγκαιρη και σωστή εφαρμογή της 
εργατικής νομοθεσίας σ' ό,τι αφορά τους εργαζομένους 
στον Οργανισμό, εισηγούμενους ανάλογα στο Διοικητικό 
Συμβούλιο. 

6. Εγκρίνει τις άδειες των εργαζομένων. 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού σύμφωνα με τις διατάξεις που 
ισχύουν για τα νομικά πρόσωπα δημοσίου δικαίου των 
Ο.Τ.Α καθώς και την έγκαιρη σύνταξη και υποβολή του 
ετησίου απολογισμού. 

9. Παρακολουθεί την κίνηση εσόδων - εξόδων του Ορ¬ 
γανισμού κατά τομέα δραστηριότητας και ενημερώνει 
έγκαιρα τις ενδιαφερόμενες υπηρεσίες και το Διοικητικό 
Συμβούλιο. 

10. Προσδιορίζει τις τακτικές ανάγκες του Οργανισμού 
σε ετήσια βάση και προβαίνει στην προμήθεια διαφόρων 
υλικών. 

11. Διενεργεί διαγωνισμό για μισθώσεις, εκμισθώσεις 
καιπρομήθειες που αφορούντον Οργανισμό σύμφωνα με 
τις διατάξεις που ισχύουν για τα ν.π.δ.δ. των Ο.Τ.Α. 

12. Φροντίζει για τη σύνταξη, προώθηση και έγκριση 
διαφόρων ενταλμάτων. 

13. Φροντίζει για την είσπραξη διαφόρων πόρων του 
Οργανισμού. 

14. Φροντίζει για τη μισθοδοσία και λοιπές παροχές 
στους εργαζόμενους. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρτοσήμου, 
Ι.Κ.Α., κ.λ.π. σύμφωνα με τις ισχύουσες διατάξειςτων Ο.Τ.Α. 

16. Παραλαμβάνει και φυλάσσει το υλικό που προορίζε¬ 
ται για τον Οργανισμό. 

17. Φροντίζει για τη διανομή του υλικού σύμφωνα με τον 
προορισμό του. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρείτο απαιτούμενα βιβλία κ.λ.π. σύμφωνα με τις 
διατάξεις περί Ν.Π.Δ.Δ. των Ο.Τ.Α. 

20. Συνεργάζεται μετά άλλα τμήματα ή γραφεία για θέ¬ 
ματα συναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του Οργανισμού για την άμεση παροχή 
υγειονομικής περίθαλψης στους εργαζομένους στους 
χώρους του Οργανισμού. 

22. Έχει τη δυνατότητα να εξουσιοδοτήσει εγγράφως 
κάποιον υπάλληλο του τμήματος ή γραφείου του για τη 
διεκπεραίωση οποιασδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΚΑΙ 

ΚΑΤΑΣΚΕΥΩΝ ΤΩΝ ΑΘΛΗΤΙΚΩΝ ΕΓΚΑΤΑΣΤΑΣΕΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζειτις απαιτού- 
μενες δαπάνες. 

2. Παρακολουθεί την εκτέλεση της συντήρησης ή κατα¬ 
σκευής απολογιστικά ή από εργολάβο Δημοσίων Έργων 
ή Εμπειροτέχνη, όπως προβλέπεται από τις σχετικές δια¬ 
τάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται για τη φύλαξη, συντήρηση, επισκευή του 
υλικού και μέσων εξοπλισμού του Οργανισμού. 

5. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή- 
θειάτους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του τμήματός του και εισηγείται σχετικά στο 
Διοικητικό Συμβούλιο. 

8. Φροντίζει για την αναζήτηση των απαιτούμενων στα¬ 
τιστικών στοιχείων για ό,τι αφορά τη συντήρηση των 
εγκαταστάσεων του υλικού. 

9. Συνεργάζεται με το άλλο τμήμα ή γραφείο για θέμα¬ 
τα συναρμοδιότητας. 

10. Φροντίζει και έχει την ευθύνη για τη συντήρηση 
όλων των εγκαταστάσεων του Οργανισμού και συγκεκρι¬ 
μένα: 

- Των κτιριακών εγκαταστάσεων. 

- Των ηλεκτρολογικών εγκαταστάσεων. 

- Των υδραυλικών και θερμουδραυλικών εγκαταστάσε¬ 
ων. 

- Των υπαίθριων εγκαταστάσεων. 

- Των αναβατήρων χιονοδρομικών κέντρων. 

- Των ξυλουργικών εγκαταστάσεων. 

-Της πισίνας. 

- Τ ων χλοοταπήτων. 

- Των κήπων - παρτεριών. 

- Κλάδεμα, κόψιμο χόρτων, λίπανση, ράντισμα, σκάψι¬ 
μο. 

11. Την ευθύνη της χάραξης των γραμμών στους αγω¬ 
νιστικούς χώρους. 

12. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση των 
αποστάσεων, τότε την εργασία αυτή την κάνει το εν λόγω 
τμήμα. Μόνο στην περίπτωση που οι γραμμές φαίνονται 
και απλώς χρειάζονται φρεσκάρισμα για το συγκεκριμένο 
αγώνα ποδοσφαίρου, τότε το φρεσκάρισμα γίνεται από 


τον υπάλληλο κλάδου ΥΕ Φύλακα - Γενικών Καθηκόντων 
Εργάτη, που έχει υπηρεσία στο γήπεδο αυτό. 

13. Φροντίζει για τη συντήρηση και τον καθαρισμό της 
πισίνας σε καθημερινή βάση, παρακολούθηση της καταλ¬ 
ληλότητας του νερού (ΡΗ και χλωρίου) και αποστολή 
δείγματος νερού για μικροβιολογικό έλεγχο σύμφωνα με 
τον Κανονισμό Λειτουργίας του Οργανισμού. 

14. Όταν γίνεται η ετήσια συντήρηση του κολυμβητηρί¬ 
ου, αυτό θα παραμείνει κλειστό κατά τη διάρκεια των ερ¬ 
γασιών. 

15. Σε συνεννόηση με το συντηρητή χλοοτάπητα καθο¬ 
ρίζει τις προπονήσεις των ποδοσφαιρικών σωματείων. 
Κάθε εργασία, τροποποίηση, αλλαγή, επέκταση της 
υδραυλικής εγκατάστασης ή του μηχανολογικού, ηλε- 
κτρολογικού σχεδίου του Οργανισμού γίνεται σύμφωνα 
με τις διατάξεις του Π.Δ/τος410/95 (Δ.Κ.Κ.). Μια φορά το 
χρόνο τουλάχιστον θα πρέπει να υπάρχει έλεγχος λει¬ 
τουργίας των μηχανολογικών εγκαταστάσεων από αρμό¬ 
διο μηχανικό της τεχνικής υπηρεσίας του Δήμου και ελ¬ 
λείψει αυτής από την αρμόδια υπηρεσία της Περιφέρει¬ 
ας. Όπου λειτουργούν καυστήρες, λέβητες ΒΟΙΙΈΕΒ, 
υποχρεωτικά θα γίνει συντήρηση τουλάχιστον δυο φορές 
το χρόνο α) είτε από υπάλληλο αντίστοιχης ειδικότητας β) 
είτε από ειδικό ιδιωτικό συνεργείο συντήρησης και θα δια¬ 
κόπτεται η λειτουργία του κολυμβητηρίου ή του γυμνα¬ 
στηρίου μετά από εισήγηση του αρμοδίου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ ΚΑΙ 
ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και, όταν απαι¬ 
τείται, τροποποίηση ή βελτίωση ή αλλαγή αυτών. 

4. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού και την καλύτερη αξιοποίηση των 
υπαρχόντων αθλητικών χώρων. 

5. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
λοιπών αθλητικών εκδηλώσεων. 

6. Συνεργασία με τα αθλητικά σωματεία και συλλόγους 
του Δήμου και παροχή κάθε δυνατής βοήθειας στη λει¬ 
τουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

8. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών με τα προγράμματα που 
υλοποιεί ο Οργανισμός με σκοπό τη διάδοση και την ανά¬ 
πτυξη του αθλητικού πνεύματος σε όλους τους δημότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών και εντοπισμός 
τυχόν ελλείψεων και βλαβών του εξοπλισμού τους γενι¬ 
κότερα. 

11. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

12. Μέριμνα για την αποφυγή κατά την ώρα της άθλη¬ 
σης των αθλουμένων στα τμήματά τους. 

13. Παροχή πρώτων βοηθειών, περίθαλψης, αντιμετώ¬ 
πιση εκτάκτων περιστατικών (κακώσεων, τραυματισμών 
κ.λ.π.) όλων των αθλουμένων εντός των χώρων άθλησης. 

14. Τήρηση ατομικών καρτελών των αθλουμένων και 
σημείωση των επιδόσεώντους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεωντου Α.Ο. (διοργάνωση 
συνεντεύξεων τύπου, προετοιμασία και επιμέλεια αρθρο- 
γραφίας, συνεργασία με Μ.Μ.Ε. κ.ά.). 

16. Ενημέρωση του κοινού πάνω στην αποστολή και 
στις εκδηλώσεις του Οργανισμού και προβολή τους με 
κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών, καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση μ' αυτές (προγράμματα, αφίσες κ.λ.π.) 

Άρθρο 6 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 

- Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ', Β' και Α' (κατα¬ 
ληκτικός). 

- Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ, Β' (καταληκτικός). 

- Τα προσόντα διορισμού των θέσεων περιγράφονται 
στα Π. Δ/τα 50/2001,37α/87 και 22/90. 

- Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΥΕ 


Κλάδος 

θέσεις 

προβλεπόμενες 

θέσεις 

καλυφθείσες 

Κλητήρων/ Φυλάκων/ 



Νυχτοφυλάκων/ 



Γενικών Καθηκόντων 

1 

1 

ΣΥΝΟΛΑ 

1 

1 


- Η καλυφθείσα μία (1) θέση κατηγορίας ΥΕ Γενικών Κα¬ 
θηκόντων είναι προσωρινή προσωποπαγής και συστήθη- 
κε με την αυτοδίκαιη μετάταξη στον Αθλητικό Οργανισμό 
Δήμου Καλαμπάκας υπαλλήλου που υπηρετούσε στο 
πρώην Εθνικό Στάδιο Καλαμπάκας (ΦΕΚ δημοσίευσης 
διαπιστωτικής πράξης μετάταξης: 283/τευχ. Ν.Π.Δ.Δ/ 
16.11.2001). 

- Προβλέπονται.() θέσεις διαφόρων ειδικοτήτων 

για την αντιμετώπιση εποχικών, περιοδικών ή πρόσκαι¬ 
ρων αναγκών (άρθρο 18παρ. 12 Ν. 2503/97). 

Άρθρο 8 

ΠΡΟΪΣΤΑΜΕΝΟΙ ΔΙΕΥΘΥΝΣΗΣ Ή ΤΜΗΜΑΤΩΝ 

Α. Ο Προϊστάμενος της Διεύθυνσης προέρχεται από 
τους κλάδους: 

- ΠΕ Διοικητικού / Οικονομικού και ελλείψει αυτού. 

- ΤΕ Διοικητικού / Λογιστικού. 

Β. Ο Προϊστάμενος του Τμήματος Διοικητικών και Οικο¬ 
νομικών Υπηρεσιών προέρχεται από τους κλάδους: 

- ΠΕ Διοικητικού / Οικονομικού και ελλείψει αυτού. 


- ΤΕ Διοικητικού / Λογιστικού και ελλείψει αυτού. 

- ΔΕ Διοικητικών / Γραμματέων. 

Γ. Ο Προϊστάμενος του Τμήματος Συντήρησης και Κα¬ 
τασκευών των αθλητικών εγκαταστάσεων προέρχεται 
από τους κλάδους: 

- ΠΕ Μηχανικών και ελλείψει αυτού. 

- ΤΕ Μηχανικών και ελλείψει αυτού. 

-ΔΕ Τεχνικών. 

Δ. Ο Προϊστάμενος του Τμήματος Αθλητικών και Πολι¬ 
τιστικών Δραστηριοτήτων προέρχεται από τους κλάδους: 

- ΠΕ Καθηγητών Φυσικής Αγωγής και ελλείψει αυτού. 

- ΠΕ Διοικητικού / Οικονομικού και ελλείψει αυτού. 

- ΤΕ Διοικητικού / Λογιστικού. 

- ΔΕ Διοικητικών / Γ ραμματέων. 

Άρθρο 9 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 10 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2003, ο οποίος ενι- 
σχύεται από τους Κ.Α.Π. ύψους 24.394,74 ευρώ περίπου 
και για τα επόμενα οικονομικά έτη το ύψος της δαπάνης 
δεν μπορεί να προσδιοριστεί. 

Άρθρο 11 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθείγι' αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 30 Ιουνίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 3928 (4) 

Σύσταση ενιαίας επιχείρησης ύδρευσης - αποχέτευσης 
στο Δήμο Απ. Παύλου Ν. Ημαθίας, με την επωνυμία 
"ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΚΑΙ ΑΠΟΧΕ¬ 
ΤΕΥΣΗΣ ΑΠ. ΠΑΥΛΟΥ" (Δ.Ε.Υ.Α.Α.Π.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του 1069/1980 "πε¬ 
ρί κινήτρων δια την ίδρυσιν Επιχειρήσεων Υδρεύσεως και 
Αποχετεύσεως" (ΦΕΚ 191/Α'/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ 113/Α71995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚ 237/Α71998). 

4. Τις διατάξεις του άρθρου 27 του Ν. 2081/1992 (ΦΕΚ 
154/Α71992), με το οποίο προστέθηκε το άρθρο 29Α στο 
Ν. 1558/1985 (ΦΕΚ 137/Α71985). 

5. Την αριθ. 67/2003 απόφαση του Δημοτικού Συμβου¬ 
λίου Απ. Παύλου με την οποία εγκρίθηκε η οικονομοτεχνι¬ 
κή μελέτη για τη σύσταση δημοτικής επιχείρησης ύδρευ¬ 
σης - αποχέτευσης. 

6. Την αριθ. 68/2003 όμοια, σχετικά με τη σύσταση της 
Δ.Ε.Υ.Α.Α.Π. 

7. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
"με εντολή Γενικού Γραμματέα Περιφέρειας", αποφασί¬ 
ζουμε: 

Α. Εγκρίνεται η αριθ. 68/2003 απόφαση του Δημοτικού 
Συμβουλίου Απ. Παύλου Ν. Ημαθίας, η οποία αφορά τη 
σύσταση στον ομώνυμο Δήμο, ενιαίας επιχείρησης 
ύδρευσης - αποχέτευσης, που έχει ως εξής: 

1. Συνίσταται στο Δήμο Απ. Παύλου Ν. Ημαθίας, ενιαία 
επιχείρηση ύδρευσης - αποχέτευσης, με την επωνυμία 
"ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΚΑΙ ΑΠΟΧΕ¬ 
ΤΕΥΣΗΣ ΑΠ. ΠΑΥΛΟΥ" (Δ.Ε.Υ.Α.Α.Π.) η οποία είναι νομικό 
πρόσωπο ιδιωτικού δικαίου (Ν.Π.Ι.Δ.) και διέπεται, ως 
προς την λειτουργία του, από τους κανόνες της ιδιωτικής 
οικονομίας, εφ’όσον δεν ορίζεται διαφορετικά από τον 
Δ.Κ.Κ.(Π.Δ. 410/95) και το Ν. 1069/1980. 

2. Έδρατης επιχείρησης είναι ο οικισμός Μακροχωρίου 
που είναι και έδρα του Δήμου. 

3. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Αποστόλου Παύλου. 

4. Σκοπός της επιχείρησης είναι η αναβάθμιση των ήδη 
υπαρχόντων υπηρεσιών, αλλά και η παροχή νέων υπηρε¬ 
σιών προς τους κατοίκους του Δήμου στους τομείς 
ύδρευσης και αποχέτευσης, ειδικότερα: 

α) Την εκτέλεση έργων κατασκευής, αντικατάστασης, 
επέκτασης, συντήρησης και επισκευής των δικτύων 
ύδρευσης και αποχέτευσης (ακάθαρτων και όμβριων 
υδάτων) σε όλους τους οικισμούς του Δήμου Αποστόλου 
Παύλου καθώς και η διαχείριση και εκμετάλλευση αυτών 
των έργων. 

β) Κατασκευή, συντήρηση και επισκευή δεξαμενών. 

γ) Έρευνα, μελέτη για την διασφάλιση της προστασίας 
των υδάτινων πόρων για τις ανάγκες των κατοίκων του 
Δήμου. 

δ) Δημιουργία μονάδας επεξεργασίας και βιολογικού 
καθαρισμού λυμάτων. 

ε) Μελέτη, διαχείριση και εκτέλεση προγραμμάτων οικι¬ 
στικής και πολεοδομικής ανάπτυξης. 

5. Οι λόγοι για τους οποίους συστήνεται η επιχείρηση εί¬ 
ναι: 

α) Η αποτελεσματική κάλυψη βασικών αναγκών ύδρευ¬ 
σης και αποχέτευσης των κατοίκων του Δήμου, μεθοδικά 
και μακροχρόνια. 

β) Η βελτίωση της ποιότητας ζωής των κατοίκων, με 
υλοποίηση κοινωφελών έργων προστασίας του περιβάλ¬ 
λοντος και της δημόσιας υγείας (π.χ. υδρόγειος υδροφό¬ 
ρος ορίζοντας). 

γ) Ενίσχυση των υπηρεσιών του Δήμου στους τομείς 
ύδρευσης και αποχέτευσης οι οποίες λειτουργούν πλημ- 
μελώς. Λόγω έλλειψης και αδυναμίας πρόσληψης προ¬ 
σωπικού η πρώτη και η δεύτερη λόγω έλλειψης των απα¬ 
ραίτητων έργων υποδομής. 

δ) Η διασφάλιση πόρων για την κατασκευή απαραίτη¬ 
των έργων: 


- αντικατάστασης, επέκτασης και συντήρησης του δι¬ 
κτύου ύδρευσης. 

- Κατασκευή δεξαμενών. 

- Κατασκευή δικτύου αποχέτευσης (λυμάτων και όμ¬ 
βριων υδάτων). 

- Κατασκευή εγκαταστάσεων επεξεργασίας και βιολο¬ 
γικού καθαρισμού λυμάτων. 

6. Η διάρκεια λειτουργίας της επιχείρησης ορίζεται σε 
δεκαπέντε (15) χρόνια από τη Δημοσίευση της παρούσας 
στην εφημερίδα της Κυβερνήσεως. 

7. Στην περιουσία της επιχείρησης ανήκουν όλα τα έρ¬ 
γα ύδρευσης και αποχέτευσης που έχουν εκτελεσθεί ή θα 
εκτελεσθούν βάσει μελετών που έχουν εγκριθεί ή θα 
εγκριθούν και βρίσκονταιστηνπεριοχήαρμοδιότηταςτης 
επιχείρησης. Επίσης όλοι οι υπάρχοντες υπόνομοι και 
εγκαταστάσεις λυμάτων ή όμβριων υδάτων, καθώς και 
όλοι οι υπόνομοι και σχετικοί αγωγοί που εκβάλουν άμε¬ 
σα ή έμμεσα στο δίκτυο και οι μονάδες επεξεργασίας πό¬ 
σιμου νερού και υγρών αποβλήτων. 

Ο Δήμος Αποστόλου Παύλου διαθέτει στην επιχείρηση 
χρηματικό ποσό τριάντα χιλιάδες ευρώ (30.000,00) ευρώ 
ως αρχικό κεφάλαιο. 

8. Η εκμετάλλευση των έργων και υπηρεσιών γίνεται 
σύμφωνα με τις διατάξειςτου Ν. 1069/80 και τους κανονι¬ 
σμούς που θα συνταχθούν και θα ψηφισθούν σύμφωνα με 
τις διατάξεις του νόμου. 

9. Οιπόροιτης επιχείρησης, όπως αναφέρονται στα άρ¬ 
θρα του Ν. 1069/80 είναι: 

α) Το ειδικό τέλος για τη μελέτη, κατασκευή έργων 
ύδρευσης-αποχέτευσης και επιβάλλεται για μία δεκαετία 
από 1ης Ιανουάριου του επομένου έτους της σύστασης 
της επιχείρησης. Ανέρχεται σε ποσοστό 80% επί της 
αξίας του νερού που καταναλώνεται (άρθρο 11). 

β) Δωρεάν επιχορήγηση από το πρόγραμμα Δημοσίων 
Επενδύσεων σε ποσοστό 35% για τις δαπάνες μελετών 
και κατασκευών των κάθε φύσης έργων ύδρευσης και 
αποχέτευσης αρμοδιότητας της επιχείρησης, (άρθρο 13). 

γ) Το τέλος σύνδεσης με το δίκτυο αποχέτευσης (άρ¬ 
θρο ΙΟπαρ.1 εδ. ε'). 

δ) Η δαπάνη διακλάδωσης και σύνδεσης με τον αγωγό 
ύδρευσης και αποχέτευσης (άρθρο 10 παρ.1 εδ. δ'). 

ε) Το τέλος σύνδεσης με το δίκτυο ύδρευσης (άρθρο 10 
παρ.ΙΟεδ. ε'). 

στ) Το τέλος χρήσης υπονόμου (άρθρο 10 παρ.1 εδ. 
στ)· 

ζ) Η αξία του καταναλισκόμενου νερού (άρθρο 10 παρ.1 
εδ. ζ'). 

η) Η εγγύηση χρήσης υδρομέτρου (άρθρο 10 παρ. 1 εδ. 

η')· 

θ) Η δαπάνη μετατόπισης αγωγών, διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ.1 εδ. θ'). 

ι) Οι συνεισφορές τρίτων για εκτέλεση έργων κατά προ¬ 
τεραιότητα (άρθρο 10 παρ.1 εδ. ι'). 

ια) Οι πρόσοδοι από την περιουσία ή το τίμημα από την 
εκποίηση της (άρθρο 10 παρ.1 εδ. ιβ'). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 .εδ.ιγ') 
ιγ) Έσοδα που εισπράττονται από την εφαρμογή των 
διατάξεωντων άρθρων 27 και 28του Ν. 1069/80 καθώς και 
κάθε άλλη νόμιμη πρόσοδος. 

10. Η επιχείρηση θα διοικείται από πενταμελές (5) Διοι¬ 
κητικό Συμβούλιο του οποίου τα μέλη ορίζονται μαζί με 

τους αναπληρωτές τους από το Δημοτικό Συμβούλιο. Ει¬ 
δικότερα το Δ.Σ. της επιχείρησης αποτελείται: 

- Από τέσσερις (4) δημοτικούς συμβούλους, εκ των 
οποίων ο ένας θα προέρχεται από τη μειοψηφία και 

- Ένα (1) μέλος εκπρόσωπο του ιατρικού συλλόγου. 

Θα γίνει αύξηση των μελών του Δ.Σ. όταν η επιχείρηση 

απασχολήσει περισσότερους από (20) είκοσι εργαζόμε¬ 
νους με συμμετοχή ενός εκπροσώπου τους στο Δ.Σ. 

11.0 Πρόεδρος του Διοικητικού Συμβουλίου εκπροσω¬ 
πεί την επιχείρηση δικαστικώς και εξωδίκως σε όλες τις 
σχέσεις της και σε περίπτωση απουσίας ή κωλύματος 
του, ο Αντιπρόεδρος. 

12. Η επιχείρηση διαλύεται: 

α) Όταν συμπληρώσει το χρόνο για τον οποίο έχει συ- 
σταθεί, χωρίς να παραταθεί η διάρκεια της.(άρθρο 284, 
Π.Δ. 410/95). 

β) Με απόφαση του Δημοτικού Συμβουλίου, με την από¬ 
λυτη πλειοψηφία. 

γ) Σε περίπτωση πτώχευσης της επιχείρησης. 

Τη διάλυση της επιχείρησης, ακολουθείη εκκαθάριση η 
οποία γίνεται από εκκαθαριστές που ορίζονται από το Δη¬ 
μοτικό Συμβούλιο. Στην εκκαθάριση διεκπεραιώνονται οι 
εκκρεμείς υποθέσεις, εισπράττονται οι απαιτήσεις, ρευ- 
στοποιούνται περιουσιακά στοιχεία και πληρώνονται τα 
χρέη της επιχείρησης. Τα περιουσιακά στοιχεία που απο¬ 
μένουν περιέχονται στον Δήμο. 

Β. Ακροτελεύτια διάταξη 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αποστό¬ 
λου Παύλου, το ύψος της οποίας ανέρχεται για το τρέχον 
έτος στο ποσό των 8.800 ευρώ, για το οποίο έχει εγγρα- 
φείπίστωση στον κωδικό ΚΑ 211.2. και για τα έτη 2004 και 
2005 θα προκληθεί δαπάνη 10.600 ευρώ κατά έτος, για τις 
οποίες θα εγγραφούν οι αντίστοιχες πιστώσεις, στους 
αντίστοιχους κωδικούς. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 19 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αοιθ.8371 (5) 

Τροποποίηση της 19415/25.10.1991 απόφασης του Νο¬ 
μάρχη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Τις διατάξεις των άρθρων: 

α) 27του Ν.2081/92, (ΦΕΚ 154Α') με τις οποίες προστέ¬ 
θηκε νέο άρθρο 29Α στο Ν. 155 8/85 "Κυβέρνηση και Κυ¬ 
βερνητικά Όργανα" το οποίο ρυθμίζει τον έλεγχο των δα¬ 
πανών που προκαλούν οι κανονιστικές διοικητικές πρά¬ 
ξεις. 

β) 203 του Π.Δ/τος 410/1995,(Δ.Κ.Κ) όπως ισχύει. 

γ) 7 παρ.ΐθτου Ν.2307/1995,(ΦΕΚ 113 Α'). 

δ) 14παρ.1 και2του Ν.2399/1996,(ΦΕΚ90 Α') 

ε) 6 παρ. 10 του Ν.2503/1997, (ΦΕΚ 107 Α') "Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις". 


στ) 1 παρ. 46.1 τουν.2539/1997,(ΦΕΚ 244 Α') "Συγκρό¬ 
τηση της Πρωτοβάθμιας Τοπικής Αυτοδιοίκησης". 

2. Την αριθ. 19415/25.10.1991 απόφαση του Νομάρχη 
Φθιώτιδας με την οποία συστήθηκε στην τέως Κοινότητα 
Αγίου Γεωργίου νομικό πρόσωπο με την επωνυμία "Σχολι¬ 
κή Επιτροπή Δημοτικού Σχολείου - Νηπιαγωγείου" της 
Κοινότητας Αγίου Γ εωργίου Φθιώτιδας, που δημοσιεύθη- 
κε στο ΦΕΚ 919/τ.Β/11.11.1991. 

3. Την αριθ. 78/03 απόφαση του Δημοτικού Συμβουλίου 
του Δήμου Αγίου Γεωργίου Τυμφρηστού Νομού Φθιώτι¬ 
δας. 

4. Την αριθ. 1100/11.2.98 απόφασή μας, περί μεταβίβα¬ 
σης δικαιώματος υπογραφής "Με εντολή Γενικού Γραμ¬ 
ματέα Περιφέρειας" στο Διευθυντή Αυτοδιοίκησης και 
Αποκέντρωσης, η οποία δημοσιεύθηκε στο ΦΕΚ 179 
Β'/25.2.98, αποφασίζουμε: 

Τροποποιούμε, τη πρώτη περ. της παρ. 1 της αριθ. 
19415/25.10.1991 απόφασηςτου Νομάρχη Φθιώτιδας ως 
εξής: 

1. Συνιστούμε στο Δημοτικό Διαμέρισμα Αγ. Γεωργίου 
Δήμου Αγίου Γεωργίου Τυμφρηστού Νομού Φθιώτιδας 
νομικό πρόσωπο με την Επωνυμία "Σχολική Επιτροπή Δη¬ 
μοτικού Σχολείου - Νηπιαγωγείου Δ.Δ. Αγ. Γεωργίου, Δή¬ 
μου Αγ. Γεωργίου Τυμφρηστού". 

Καταργούμε τη δεύτερη περ. της παρ. 1 της ανωτέρω 
απόφασης, καθώς και τις παρ. 2 και 3 που αφορούν τη δι¬ 
οίκηση του νομικού προσώπου. 

Αναριθμούμετις παρ. 4, 5 και 6 σε 2, 3 και 4 αντίστοιχα. 

Καταργούμε την περ. β) της ως άνω νέας παρ. 3, ανα- 
ριθμούμετηνπερ. β), σεγ) και προσθέτουμε στην περ. α) 
αυτής, μετάτις λέξεις "....του Κράτους "τις λέξεις "καιτου 
Δήμου". 

Κατά τα λοιπά ισχύει η ανωτέρω απόφαση του Νομάρ¬ 
χη Φθιώτιδας. 

Ακροτελεύτιο άρθρο 

Από τις διατάξειςτης απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αγίου 
Γεωργίου Τυμφρηστού,. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 12 Ιουνίου 2003 

Με εντολή Γ ενικού Γ ραμματέα Περιφέρειας 
Ο Αν. Διευθυντής 
I. ΓΡΑΦΙΤΗΣ 
-♦- 

Αοιθ. 3743 (6) 

Τροποποίηση της 4856/8.10.2003 απόφασης του Προέ¬ 
δρου - Γ εν. Διευθυντή του Α' Περιφερειακού Συστήμα¬ 
τος Υγείας Κεντρικής Μακεδονίας. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ Α' ΠΕΡΙΦΕΡΕΙΑΚΟΥ ΣΥΣΤΗΜΑΤΟΣ 
ΥΓΕΙΑΣ ΚΑΙ ΠΡΟΝΟΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξειςτου άρθρου 11 παρ. 8 & 14του Ν. 2889/ 
2001 (ΦΕΚ 37/2.3.2001 "Συγκρότηση περιφερειακών συμ¬ 
βουλίων Επιλογής Επιμελητών Ιατρών ΕΣΥ ανά ειδικότη¬ 
τα". 

2. Τα υπ’ αριθμ. ΔΥΙδ/οικ.5359 /17.1.2002 και ΔΥΙδ/ 
οικ.9068/28.1.2002 έγγραφα της Γ εν. Δ/νσης Διοικητικής 
Υποστήριξης, Υπουργείου Υγείας Πρόνοιας. 

3. Την υπ’ αριθμ. 3684/6.9.2002 απόφαση Εκτελεστικής 
Επιτροπής του Κεντρικού Συμβουλίου Υγείας. 

4. Το υπ’ αριθμ. 1413/13.3.2003 έγγραφο του Α' 
Πε.Σ.Υ.Π. Κεντρικής Μακεδονίας. 

5. Την υπ. αριθμ. 5517/29.5.2003 απόφαση Εκτελεστι¬ 
κής Επιτροπής του Κεντρικού Συμβουλίου Υγείας. 

6. Την υπ’ αριθμ. 4856/8.10.2003 απόφαση Α' Πε.Σ.Υ.Π. 
Κεντρικής Μακεδονίας. 

7. Το ΑΠ 4443/14.11.2002 έγγραφο Π.Ι.Σ., αποφασίζου¬ 
με: 

Την τροποποίηση της 4856/8.10.2003 απόφασης του 
Προέδρου - Γεν. Διευθυντή του Α' Περιφερειακού Συστή¬ 
ματος Υγείας Κεντρικής Μακεδονίας για τη συγκρότηση 
Περιφερειακών Συμβουλίων Επιλογής Επιμελητών ΕΣΥ 
στο Α' Περιφερειακό Σύστημα Υγείας Κεντρικής Μακεδο¬ 
νίας για τις ειδικότητες (1) Γενικής Ιατρικής, (2) Καρδιο¬ 
λογίας, (3) Ορθοπεδικής, (4) Ουρολογίας και (5) Νεφρο¬ 
λογίας. 

Μέλη των Περιφερειακών Συμβουλίων Επιλογής είναι: 

Α) Λόγω θέσεως: 

1) Ο Διοικητής του Νοσοκομείου για το οποίο γίνεται η 
κρίση, ως πρόεδρος (ή ο Αναπληρωτής Γενικός Διευθυ¬ 
ντής του Πε.Σ.Υ. όταν πρόκειται για Κέντρα Υγείας). 

2) Ο Διευθυντής του οικείου τμήματος ή κλινικής του 
Νοσοκομείου, (ή ο Διευθυντής του Κέντρου Υγείας). 

3) Ο Διευθυντής της Ιατρικής Υπηρεσίας του Νοσοκο¬ 
μείου (ή ο Πρόεδρος του Επιστημονικού Συμβουλίου του 
Πε.Σ.Υ. όταν πρόκειται για Κέντρα Υγείας). 

Β) Σύμφωνα με τη σχετική απόφαση του Κεντρικού Συμ¬ 
βουλίου Υγείας 

(1) Γενικής Ιατρικής 

Τακτικό μέλος: Αθανάσιος Συμεωνίδης, Κέντρο Υγείας 
Παλαιοχωρίου. 


Αναπληρωματικό μέλος: Αθανάσιος Μπίτζιος, Κέντρο 
Υγείας Στρυμωνικού. 

(2) Καρδιολογίας 

Τακτικό μέλος: Μιχαήλ Κουτμερίδης, Γενικό Νοσοκο¬ 
μείο Σερρών. 

Αναπληρωματικό μέλος: Σεβαστιάδης Βασίλειος, Γενι¬ 
κό Νοσοκομείο Χαλκιδικής. 

(3) Ορθοπεδικής 

Τακτικό μέλος: Ιωάννης Χαριτίδης, Γενικό Νοσοκομείο 
Κιλκίς. 

Αναπληρωματικό μέλος: Θωμάς Σαββόπουλος, Γενικό 
Νοσοκομείο Πολυγύρου. 

(4) Ουρολογίας 

Τακτικό μέλος: Ιωάννης Βακαλίκος, Αντικαρκινικό Νο¬ 
σοκομείο Θεσσαλονίκης "Θεαγένειο". 

Αναπληρωματικό μέλος: Ιωάννης Χρυσογονίδης, Γενι¬ 
κό Νοσοκομείο Χαλκιδικής. 

Γ) Μετά από πρόταση του Π.Ι.Σ. σε αντικατάσταση του 
Θ. Μηλίδη για την ειδικότητα της Νεφρολογίας. 

Τακτικό μέλος: Κοκολίνα - Σίμογλου Ελισσάβετ, Αν. 
Δ/ντρια Ιπποκράτειο Νοσοκομείο (προτεινόμενη από τον 
ΠΙΣ). 

Έδρα του Συμβουλίου είναι τα Γ ραφεία του Α' Περιφε¬ 
ρειακού Συστήματος Υγείας της Κεντρικής Μακεδονίας 
(Αριστοτέλους 16 - Θεσσαλονίκη). Γραμματέας του Συμ¬ 
βουλίου ορίζεται η Πηνελόπη Θεοδοσιάδου με αναπλη¬ 
ρωτή τον Ηλία Λασκαρίδη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 22 Ιουνίου 2003 

Ο Πρόεδρος - Γ ενικός Διευθυντής 
ΝΙΚ. ΠΑΠΑΚΥΡΙΑΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




